莊志達

莊志達係香港民主黨黨員，2004至2011年間出任深水埗區議員。

佢2002年喺香港中文大學社會學系畢業。喺2003年區議會選舉，佢以1097票贏咗劉志明，當選2004-2007年荔枝角選區區議員。喺2007年區議會選舉，莊志達以1,484票贏咗劉偉倫，奪得荔枝角北選區區議員議席，期間出任深水埗西分區委員會委員同埋深水埗撲滅罪行委員會委員。之後再無參選，投身保險界。2014年開始佢出任民主黨九龍西支部常委。

2015年12月12號，佢老婆發現佢喺元朗八鄉住所燒炭自殺，送院搶救證實不治，享年35歲。

前深水埗區議員
香港民主黨員
志達